title: 2012/592/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/258

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010
   (2012/592/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010, flimkien mat-tweġibiet tal-Fondazzjoni (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-għajxien u tax-xogħol (3), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0116/2012),

               1.

               Jagħti l-kwittanza lid-Direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għall-implimentazzjoni tal-baġit tal-Fondazzjoni għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 150.

      (2)  ĠU L 248, 16.9.2002, p. 1.

      (3)  ĠU L 139, 30.5.1975, p. 1.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TUL IS-SNIN PREĊEDENTI

               Fondazzjoni Ewropea għat-Titjib tal-Kondizzjonjiet tal-Għajxien u tax-Xogħol

               2006

               2007

               2008

               2009

               Prestazzjoni

               mhux applikabbli

               mhux applikabbli

               Jistieden lill-Fondazzjoni tħejji analiżi diakronika tal-operazzjonijiet imwettqa din is-sena u fis-snin preċedenti, b’mod simili għall-analiżijiet ex post li twettqu fis-snin preċedenti

                           —

                           Jinkoraġġixxi lill-Fondazzjoni tkompli tiżviluppa aktar is-“Sistema ta” Monitoraġġ tal-Prestazzjoni tal-Eurofound” biex tiżgura li r-riżultati tal-monitoraġġ tagħha tal-prestazzjoni jiġu utilizzati biex jinfurmaw l-għemil tad-deċiżjonijiet u l-ippjanar tal-ġestjoni u li jsir stħarriġ perjodiku bil-għan li tinkiseb ir-reazzjoni tal-udjenzi speċifikati

                           —

                           Jappoġġja r-rakkomandazzjoni tal-evalwaturi esterni biex jiġu ddefiniti aħjar l-udjenzi speċifikati tal-Fondazzjoni fil-livell nazzjonali u biex jiġi stabbilit netwerk ta’ punti fokali bbażat fuq l-awtoritajiet nazzjonali rrappreżentati fuq il-Bord ta’ Tmexxija tiegħu

               L-approprjazzjonijiet operazzjonali trasferiti

               Ir-rata ta’ implimentazzjoni għall-approprjazzjonijiet għall-impenji tal-2006 kienet ta’ aktar minn 97 %. Ir-rati ta’ trasferiment kienu ta’ 43 % għall-attivitajiet operazzjonali. B’hekk, il-prinċipju baġitarju tal-annwalità ma kienx osservat strettament

               mhux applikabbli

               Il-Fondazzjoni jmissha tieħu azzjoni biex tipprevjeni li jkun hemm nuqqasijiet fl-ippjanar u fil-programmazzjoni, bil-għan li twettaq il-prinċipju tal-annwalità

                           —

                           Jistieden lill-Fondazzjoni tiżgura li l-approprjazzjonijiet ikunu disponibbli biss meta jkun intlaqa’ d-dħul assenjat korrispondenti

                           —

                           Jinnota li l-Qorti tal-Awdituri kellha bilfors tikkummenta dwar id-dikjarazzjoni baġitarja u finanzjarja tal-Fondazzjoni li kien fiha nuqqasijiet serji, li kienu juru dgħufijiet fl-organizzazzjoni finanzjarja tal-Fondazzjoni

               Trasferimenti tal-baġit mingħajr evidenza dokumentata

               mhux applikabbli

               mhux applikabbli

               It-trasferimenti tal-baġit ma kinux iġġustifikati kif jixraq

               mhux applikabbli

               Proċeduri ta’ akkwist

               mhux applikabbli

               Anomaliji rigward il-proċedura tal- evalwazzjoni finanzjarja u l-kriterji tal-għażla li ma jippermettux it-twettiq xieraq tal-evalwazzjoni tal-kapaċità finali tal-kandidati

               Jistieden lill-Fondazzjoni tieħu passi biex ittejjeb il-monitoraġġ tal-kuntratti tagħha u l-ipprogrammar tal-proċeduri ta’ akkwist tagħha

               Jistieden lill-Fondazzjoni tieħu passi biex ittejjeb il-proċedura tagħha ta’ evalwazzjoni u ta’ rieżami biex tiġi evitata r-ripetizzjoni tal-iżbalji fil-proċedura ta’ akkwist tagħha fil-ġejjieni

               Riżorsi Umani

               Il-proċedura ta’ reklutaġġ mhijiex trasparenti u nondiskriminatorja għalkollox

               Il-proċedura ta’ reklutaġġ mhijiex trasparenti u nondiskriminatorja għalkollox

                           —

                           Jistieden lill-Fondazzjoni tieħu passi biex tagħmel provvediment aħjar minn qabel għat-tluq ta’ membri essenzjali tal-persunal; tniżżel bil-miktub il-għadd ta’ membri tal-persunali fir-rapport tal-attività b’mod trasparenti;

                           —

                           Saret ħidma li ġabet għadd ta’ titjibiet fil-proċeduri tar-reklutaġġ tal-Fondazzjoni

               Jistieden lill-Fondazzjoni tipprovdi evidenza tad-deċiżjonijiet tal-għażla tal-persunal tagħha biex tiggarantixxi t-trasparenza tal-proċeduri ta’ reklutaġġ. Iħeġġeġ lill-Fondazzjoni tirrimedja s-sitwazzjoni rapidament u tgħarraf lill-awtorità tal-kwittanza fir-rigward il-progress li jkun sar.

               Verifika Interna

               Jitlob għal titjib tal-ġestjoni finanzjarja: jiġifieri żewġ kuntratti ma tħallsux mill-baġit tas-sena relatata

                           —

                           Jitlob għal titjib tal-ġestjoni finanzjarja: jiġifieri taxxa fuq il-valur miżjud (VAT) li tammonta għal EUR 376 611 u li setgħet tiġi rkuprata għas-sena finanzjarja 2007 ma ġietx mitluba lura sa tmiem is-sena

                           —

                           Jistieden lill-Fondazzjoni tieħu passi biex ittejjeb ir-rendikontijiet finanzjarji tagħha

                           —

                           Jistieden lill-Fondazzjoni tieħu passi biex twettaq 28 minn 54 rakkomandazzjoni magħmula mis-Servizz tal-Awditjar Intern → jiġifieri tistabbilixxi l-istandards tal-kontroll intern; biex issegwi l-implimentazzjoni tal-istandards tal-kontroll intern oħra; biex tintroduċi sistema ta’ ppjanar u monitoraġġ effikaċi

                           —

                           Ġew implimentati 2 mit-8 rakkomandazzjonijiet tas-SAI

                           —

                           Iħeġġeġ lill-Fondazzjoni timplimenta r-rakkomandazzjonijiet tar-rapport tal-Ġestjoni Finanzjarja tas-SAI mingħajr dewmien u tgħarraf lill-awtorità tal-kwittanza bil-progress li jkun sar f’dan ir-rigward

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/259

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol għas-sena finanzjarja 2010, flimkien mat-tweġibiet tal-Fondazzjoni (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1365/75 tas-26 ta’ Mejju 1975 dwar il-ħolqien ta’ Fondazzjoni Ewropea għal titjib tal-kondizzjonijiet tal-għajxien u tax-xogħol (3), u b’mod partikolari l-Artikolu 16 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit Ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0116/2012),

               A.

               billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li t-transazzjonijiet sottostanti huma legali u regolari,

               B.

               billi fl-10 ta’ Mejju 2011 il-Parlament ikkonċeda lid-Direttur tal-Fondazzjoni Ewropea għat-Titjib tal-Kondizzjonijiet tal-Għajxien u tax-Xogħol il-kwittanza għall-implimentazzjoni tal-baġit tal-Fondazzjoni għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni dwar il-kwittanza, inter alia:

                           —

                           stieden lill-Fondazzjoni tressaq provi tad-deċiżjonijiet tagħha fir-rigward tal-għażla tal-istaff (pereżempju provi li kien ġie stabbilit limitu minimu fir-rigward tal-kandidati fil-bidu tal-proċess ta’ reklutaġġ) bil-għan li tiġi ggarantita t-trasparenza tal-proċeduri ta’ reklutaġġ,

                           —

                           stieden lill-Fondazzjoni tiżgura li l-approprjazzjonijiet ikunu disponibbli biss meta jkun intlaqa’ d-dħul assenjat korrispondenti,

                           —

                           innota li l-Qorti tal-Awdituri kellha bilfors tikkummenta dwar id-dikjarazzjoni baġitarja u finanzjarja tal-Fondazzjoni li kien fiha nuqqasijiet serji, li kienu juru dgħufijiet fl-organizzazzjoni finanzjarja tagħha,

               C.

               billi l-baġit ġenerali tal-Aġenzija għas-sena finanzjarja 2010 kien ta’ EUR 20 900 000, li jirrappreżenta żieda ta’ 3,4 % fuq is-sena finanzjarja 2009; billi l-kontribuzzjoni inizjali tal-Unjoni għall-baġit tal-Aġenzija għall-2010 kienet ta’ EUR 19 067 159 meta mqabbla ma’ EUR 19 450 000 fl-2009 (6), li tirrappreżenta żieda ta’ 0,97 %,

      Segwitu tal-kummenti tal-2009 tal-Qorti tal-Awdituri

               1.

               Jirrikonoxxi mir-Rapport Annwali tal-Attività (RAA) tiegħu li l-Fondazzjoni daħlet għall-impenji u l-azzjonijiet li jidhru hawn taħt wara l-osservazzjonijiet tal-2009 tal-Qorti tal-Awdituri:

                           —

                           il-Fondazzjoni impenjat ruħha li tagħti attenzjoni aktar mill-qrib lill-fatt li, fil-ġejjieni, l-approprjazzjonijiet għandhom isiru disponibbli biss meta jkun intlaqa’ d-dħul assenjat korrispondenti;

                           —

                           il-Fondazzjoni impenjat ruħha li ttejjeb b’mod sostanzjali l-isforzi għall-għeluq tal-kontijiet tal-2010 permezz ta’ taħriġ u riżorsi addizzjonali; ġie assigurat li l-iskadenzi kollha ġew rispettati fir-rigward tal-kontijiet tal-2010 u li ma nstabu l-ebda dgħufijiet maġġuri fil-kontijiet proviżorji tal-2010;

                           —

                           ir-Reġistru tal-Eċċezzjonijiet li kien nieqes ġie implimentat fl-1 ta’ Lulju 2010;

                           —

                           għall-proċeduri tal-għażla tal-istaff ma nstabu l-ebda provi li l-limiti minimi li l-kandidati kellhom jissodisfaw biex jiġu mistiedna għall-intervisti u biex jiffurmaw parti mil-lista ta’ riserva ġew stabbiliti qabel ma ġew eżaminati l-applikazzjonijiet; il-Fondazzjoni issa inkludiet il-limiti minimi fir-rapporti tal-Kumitat tal-Għażla tagħha;

                           —

                           il-Fondazzjoni ħadet miżuri biex tkompli ssaħħaħ aktar il-proċeduri ta’ evalwazzjoni u ta’ rieżami fi sforz biex tevita li fil-ġejjieni jsiru xi żbalji fil-proċedura tal-akkwisti;

               2.

               Jistieden lill-Qorti tal-Awdituri tikkonferma lill-awtorità tal-kwittanza li dawn l-azzjonijiet u l-impenji huma biżżejjed biex jirrimedjaw in-nuqqasijiet li nstabu fil-Fondazzjoni mill-Qorti fl-2009;

      Il-baġit u l-ġestjoni finanzjarja

               3.

               Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 19 067 159; josserva madankollu li ma’ din il-kontribuzzjoni żdied l-ammont ta’ EUR 762 841, li ġie mill-irkupru tal-bilanċ favur u li, konsegwentement, lill-kontribuzzjoni totali tal-Unjoni ġabha tilħaq l-ammont ta’ EUR 19 830 000 għall-2010;

               4.

               Jieħu nota mill-entrati li hemm fil-Kontijiet Annwali tagħha li l-Fondazzjoni ppubblikat baġit emendat li jammonta għal total ta’ EUR 20 848 000 meta kien qorob sew tmiem is-sena 2010; jiddispjaċih minħabba n-nuqqas għalkollox ta’ tagħrif mill-Aġenzija dwar ir-raġunijiet għal dawn it-tibdiliet; jistieden lill-Aġenzija tirrimedja s-sitwazzjoni u tgħarraf lill-awtorità tal-kwittanza b’din il-kwistjoni;

               5.

               Jinnota mir-RAA tagħha li l-Fondazzjoni kellha rata ta’ eżekuzzjoni ta’ 98 % f’dawk li huma approprjazzjonijiet impenjati; jinnota b’mod partikolari mill-Kontijiet Annwali li r-rata ta’ utilizzazzjoni tal-Fondazzjoni taħt it-Titolu I (Spejjeż tal-persunal), it-Titolu II (Amministrazzjoni) u t-Titolu III (Spejjeż operattivi) kienet ta’ 99,8 %, 95,1 % u 96 % rispettivament;

               6.

               Jistabbilixxi mill-Kontijiet Annwali tal-Fondazzjoni li l-utilizzazzjoni tal-approprjazzjonijiet li ġew ittrasferiti mill-2009 għall-2010 kienet telgħet għal-96,1 % f’dawk li huma ħlasijiet meta mqabbla ma’ 94,2 % fl-2009;

      Riżorsi Umani

               7.

               Josserva mir-RAA tal-Fondazzjoni li l-persentaġġ tal-postijiet tal-personal mimlija, 91 %, kien ittejjeb fl-2010 meta mqabbel mal-2009 (78 %);

      Prestazzjoni

               8.

               Jenfasizza li l-attività prinċipali tal-Fondazzjoni hi li tikkontribwixxi għall-istabbiliment ta’ kondizzjonijiet tal-għajxien u tax-xogħol aħjar billi żżid u xxerred l-għarfien relevanti għal dan is-suġġett permezz ta’ netwerks u stħarriġ; josserva li 68 % tal-persunal tal-Fondazzjoni huwa allokat għal dawn l-attivitajiet operattivi filwaqt li l-bqija tal-istaff huwa allokat għal kompiti amministrattivi; iqis għalhekk li huwa ta’ importanza kbira li l-awtorità tal-kwittanza tivvaluta l-effiċjenza u l-effikaċja tal-proċess ta’ mmaniġġjar tal-istħarriġ fil-Fondazzjoni;

               9.

               Jinnota b’mod partikolari li fl-2010 l-Fondazzjoni daħlet għall-attivitajiet li ġejjin fi ħdan in-Netwerk tagħha ta’ Osservatorji Ewropej u stħarriġ:

                           —

                           fi ħdan l-Osservatorju Ewropew tar-Relazzjonijiet Industrijali (EIRO): ġew miżjuda 357 aġġornament tal-informazzjoni; ħames studji ta’ rappreżentattività; aġġornamenti annwali dwar salarji u ħinijiet tax-xogħol u azzjoni industrijali; rieżami annwali dwar ir-relazzjonijiet industrijali; sitt rapporti analitiċi komparattivi;

                           —

                           fi ħdan l-Osservatorju Ewropew tal-Kondizzjonijiet tax-Xogħol (EWCO) tiegħu: ġew miżjuda 107 aġġornament tal-informazzjoni; sitt rapporti analitiċi komparattivi dwar il-promozzjoni professjonali tal-ħaddiema migranti u dawk li jaħdmu għal rashom;

                           —

                           fi ħdan il-Monitur Ewropew tar-Ristrutturazzjoni (ERM) tiegħu: ġew miżjuda 1 258 skeda informattiva tar-ristrutturazzjoni; erba’ rapporti analitiċi komparattivi;

                           —

                           fi ħdan it-tieni Stħarriġ Ewropew tiegħu fuq il-Kwalità tal-Għajxien: rapport ta’ analiżi sekondarja dwar il-ħajja tal-familja u x-xogħol;

                           —

                           fi ħdan it-tielet Stħarriġ Ewropew tiegħu fuq il-Kwalità tal-Għajxien: tħejjija ta’ xogħol fuq il-post;

                           —

                           fi ħdan il-ħames Stħarriġ Ewropew tiegħu fuq il-Kondizzjonijiet tax-Xogħol: xogħol fuq il-post b’44 000 intervista f’34 pajjiż: pubblikazzjoni tal-fatti preliminari li nstabu (sintesi);

                           —

                           fi ħdan l-Istħarriġ Ewropew tagħha fuq il-Kumpaniji: ġie ppubblikat rapport li jagħti deskrizzjoni qasira, analiżi sekondarja dwar il-profili tal-flessibilità tal-kumpaniji u dwar ix-xogħol part-time;

               10.

               Iħeġġeġ lill-Fondazzjoni tirreġistra d-deċiżjonijiet kollha tal-Bord ta’ Tmexxija dwar l-istħarriġ peress li l-effiċjenza u l-effikaċja fl-ikkomunikar ta’ dawn id-deċiżjonijiet jistgħu jiġu affettwati fin-nuqqas ta’ standards xierqa għad-dokumentazzjoni tad-deċiżjonijiet li jkunu ttieħdu; jagħraf il-fatt, b’mod partikolari, li l-Fondazzjoni hija defiċjenti f’dan ir-rigward u li l-President tal-Bord ta’ Tmexxija mhux neċessarjament jiffirma d-deċiżjonijiet u jniżżel fuqhom id-data meta jkunu ttieħdu;

               11.

               Jinnota, barra minn hekk, li l-Kumitati Konsultattivi tal-Fondazzjoni, li huma responsabbli għall-Bord ta’ Tmexxija fejn jikkontribwixxu għall-fażi tat-tħejjija u għall-fażi tal-evalwazzjoni tal-istħarriġ, la għandhom Termini ta’ Referenza u l-anqas Regoli ta’ Proċedura għall-organizzazzjoni tal-laqgħat tagħhom; iqis li dawn id-defiċjenzi jistgħu jwasslu biex ir-rwoli u r-responsabilitajiet tal-Kumitati Konsultattivi jiġu mifhuma ħażin u din is-sitwazzjoni jkollha effetti detrimentali fuq it-tħejjija tal-istħarriġ; jistieden għalhekk lill-Fondazzjoni tindirizza din is-sitwazzjoni u tgħarraf lill-awtorità tal-kwittanza bil-miżuri meħuda f’dan ir-rigward;

               12.

               Jistieden ukoll lill-Fondazzjoni tistabbilixxi proċeduri bil-miktub li jiddeskrivu l-attivitajiet ewlenin tagħha; jenfasizza li din il-ħaġa tista’ tgħin lill-Fondazzjoni tuża r-riżorsi tagħha b’mod effikaċi u tidentifika d-dgħufijiet li jista’ jkun hemm;

               13.

               Jinnota, madankollu, l-isforzi magħmula mill-Fondazzjoni biex issaħħaħ il-miżuri ta’ kontroll ħalli ttejjeb il-kwalità tal-istħarriġ tagħha; jinnota, b’mod partikolari, li l-persunal tagħha jżur xi ftit pajjiżi fejn isir l-istħarriġ biex jivvaluta kif il-kuntratturi jmexxu l-intervisti u l-persunal tagħha jittestja l-kwestjonarju li jintuża biex jitmexxa l-istħarriġ billi f’xi pajjiżi jwettaq intervisti konoxxittivi fuq għadd limitat ta’ elementi mill-kampjun;

      Verifika interna

               14.

               Jinnota li, minn Frar 2010 ’l quddiem, id-Deputat Direttur tal-Fondazzjoni jwettaq ir-rwol ta’ Koordinatur tal-Kontroll Intern; jieħu nota li l-pjan ta’ ħidma annwali għall-kontroll intern huwa mmoniterjat f’laqgħat li jsiru kull tliet xhur tal-Kumitat għall-Kontroll Intern mal-Kap tal-Amministrazzjoni, il-Kap tar-Riżorsi Umani u l-Kap tal-Operazzjonijiet;

               15.

               Jirrikonoxxi mir-RAA tal-Fondazzjoni li l-attivitajiet ta’ verifika interna fl-2010 kienu mibnija fuq il-pjan ta’ verifika strateġiku tal-2009-2011 li huwa bbażat fuq il-valutazzjoni tar-riskju tal-2008; jinnota wkoll li valutazzjoni tar-riskju ġdida twettqet fi Frar 2011 u rriżultat fi pjan ta’ verifika strateġiku ġdid għall-2011-2013 bis-suġġetti li ġejjin:

                           —

                           Il-Verifika fuq il-Ġestjoni tal-Istħarriġ — it-tieni fażi (2011),

                           —

                           Ir-Rappurtar/L-Elementi Fundamentali tal-Assigurazzjoni (2012);

               16.

               Jinnota, barra minn hekk, li għall-2012–2013 is-suġġetti prospettivi huma:

                           —

                           Il-Ġestjoni tar-Riżorsi Umani: Ir-Reklutaġġ, it-Taħriġ, il-Valutazzjoni u s-Sistema ta’ Promozzjonijiet,

                           —

                           Il-Ġestjoni tal-Kwalità tal-Prodotti/Ir-Relazzjonijiet mal-Klijenti/Il-Ġestjoni tar-Relazzjonijiet tal-Partijiet Interessati,

                           —

                           Il-Ġestjoni tad-Dokumenti,

                           —

                           Il-Ġestjoni tal-Laqgħat;

               17.

               Jinnota li s-Servizz tal-Awditjar Intern (SAI) ippjana li fl-2010 jwettaq verifika fuq il-ġestjoni tal-istħarriġ min-naħa tal-Fondazzjoni; jinsab imħasseb li minħabba d-disponibilità limitata ta’ persunal essenzjali tal-Fondazzjoni waqt li tkun għaddejja l-verifika u d-dokumentazzjoni inkompleta tal-ġestjoni tal-istħarriġ, is-SAI ma kienx jista’ jiġbor evidenza biżżejjed tal-ivverifikar fir-rigward ta’ xi moduli tal-parametri bbażati fuq ir-riskju; jinnota, madankollu, li fażi addizzjonali ta’ din il-verifika tmexxiet fil-bidu tas-sena 2011 u li r-riżultati se jiġu ppreżentati fir-rapport annwali tal-awditjar intern għall-2011; jistieden lill-Fondazzjoni tagħti dan ir-rapport lill-awtorità tal-kwittanza b’mod li jkun f’waqtu;

               18.

               Jinsab imħasseb li r-rakkomandazzjoni tas-SAI dwar il-validazzjoni tas-Sistemi ta’ Kontabilità iddewmet ma ngħatat; jinnota b’mod partikolari li din ir-rakkomandazzjoni hija meqjusa mis-SAI bħala waħda “kritika”; iħeġġeġ lill-Fondazzjoni, għalhekk, tieħu passi minnufih f’dan ir-rigward u tgħarraf lill-awtorità tal-kwittanza bil-miżuri li jkunu ttieħdu biex jiġi rrimedjat dan in-nuqqas;

               19.

               Jistabbilixxi li ħames rakkomandazzjonijiet “importanti ħafna” tas-SAI kienu għadhom miftuħa fi tmiem is-sena 2010; jinnota li dawn ir-rakkomandazzjonijiet huma relatati mal-ħtieġa li:

                           —

                           tiġi ddokumentata l-proċedura għall-ġestjoni tal-istħarriġ;

                           —

                           jiġi żgurat li t-tagħrif għall-ippjanar tal-istħarriġ huwa eżatt u ta’ kwalità tajba u li l-attivitajiet ippjanati jiġu mmoniterjati;

                           —

                           jiġi aġġornat il-manwal tal-proċeduri għall-akkwist u jiġu msaħħa l-konformità u l-prattika tajba;

                           —

                           jiġu ddokumentati ċ-ċirkwiti finanzjarji;

                           —

                           tiġi stabbilita metodoloġija tal-kontrolli ex post;

                     jinnota mir-RAA tal-Fondazzjoni li t-tliet rakkomandazzjonijiet “importanti ħafna” fuq il-Ġestjoni Finanzjarja huma rrappurtati li ġew implimentati mill-Fondazzjoni filwaqt li r-Rapport Annwali tal-Awditjar Intern jistabbilixxi li qed jesperjenzaw dewmien fir-rigward tal-pjan ta’ azzjoni oriġinali tal-Fondazzjoni; jistieden, għalhekk, lill-Fondazzjoni u lis-SAI jgħarrfu lill-awtorità tal-kwittanza bl-istatus attwali ta’ dawn ir-rakkomandazzjonijiet partikolari;

               20.

               Iħeġġeġ lill-Fondazzjoni tindirizza kif jixraq ir-rakkomandazzjonijiet maħruġa mis-SAI u tgħarraf lill-awtorità tal-kwittanza bil-miżuri meħuda f’dan ir-rigward;

               21.

               Josserva, madankollu, fir-RAA tal-Fondazzjoni li wara r-rakkomandazzjoni tas-SAI fuq il-Ġestjoni Finanzjarja fl-2009, il-proċedura għall-verifika ex post ġiet eżaminata mill-ġdid u aġġornata b’valutazzjoni tar-riskju għall-ġustifikazzjoni tal-għażla tad-daqs tal-kampjun;

               22.

               Jiġbed l-attenzjoni lejn ir-rakkomandazzjonijiet tiegħu minn rapporti ta’ kwittanza preċedenti, kif spjegat fl-Anness ta’ din ir-riżoluzzjoni;

               23.

               Jirreferi, fir-rigward tal-kummenti l-oħrajn li jakkumpanjaw id-Deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Majju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 150.

      (2)  ĠU L 248, 16.9.2002, p. 1.

      (3)  ĠU L 139, 30.5.1975, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 210.

      (6)  ĠU L 64, 12.3.2010, p. 505.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: Deċiżjoni tal-Bureau tal-Parlament Ewropew tad- 29 ta' Marzu 2004 li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill dwar ir-Regolamenti li jirregolaw il-partiti politiċi fuq livell Ewropew u r-regoli dwar l-iffinanzjar tagħhom

text:
               3.10.2008

               MT

               Il-Ġurnal Uffiċjali ta’ l-Unjoni Ewropea

               C 252/1

      DEĊIŻJONI TAL-BUREAU TAL-PARLAMENT EWROPEW

   tad-29 ta' Marzu 2004
   li tistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill dwar ir-Regolamenti li jirregolaw il-partiti politiċi fuq livell Ewropew u r-regoli dwar l-iffinanzjar tagħhom
   (2008/C 252/01)
   IL-BUREAU,
   wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikolu 191 tiegħu,
   wara li kkunsidra r-Regolament (KE) Nru 2004/2003 tal-Parlament Ewropew u tal-Kunsill ta' l-4 ta' Novembru 2003 dwar ir-regolamenti li jirregolaw l-partiti politiċi fuq il-livell Ewropew u r-regoli dwar l-iffinanzjar tagħhom (1), u b’mod partikulari l-Artikolu 9(1) tiegħu,
   wara li kkunsidra r-Regolament (KE, Euratom) Nru 1605/2002 tal-Kunsill tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2) (minn hawn ’il quddiem imsejjaħ “ir-Regolament Finanzjarju”), ir-Regolament tal-Kummissjoni (KE, Euratom) tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (3) (minn hawn 'il quddiem imsejjaħ “ir-regolament li jistabbilixxi regoli dettaljati għall-implimentazzjoni”),
   Wara li kkunsidra l-Artikolu 22(10) tar-Regoli ta' Proċedura tal-Parlament,
   Billi:

               (1)

               Hemm il-ħtieġa li jiġu stabbiliti l-proċeduri għall-għoti u l-immaniġġjar ta' għajnuna finanzjarja maħsuba biex tikkontribwixxi għall-iffinanzjar tal-partiti politiċi fil-livell Ewropew u tal-fondazzjonijiet politiċi fil-livell Ewropew,

               (2)

               L-appoġġ finanzjarju għall-partiti politiċi fil-livell Ewropew u għall-fondazzjonijiet politiċi fil-livell Ewropew jikkostitwixxi għotja operattiva fis-sens ta’ l-Artikolu 108 u l-kumplament tar-Regolament Finanzjarju,

               (3)

               L-appoġġ finanzjarju għall-fondazzjonijiet politiċi fil-livell Ewropew hu aċċessorju għall-appoġġ finanzjarju għall-partiti politiċi fil-livell Ewropew, peress li hu kkundizzjonat fuq l-affiljazzjoni tal-fondazzjonijiet politiċi għal partit politiku fil-livell Ewropew u fuq l-irwol kumplimentari tal-fondazzjonijiet biex jiksbu l-objettivi għaż-żmien twil tal-partiti. Għal raġunijiet ta’ mmaniġġjar finanzjarju sod u trasparenza, kull għotja ta’ appoġġ finanzjarju għandha tkun suġġetta għal ftehim individwali ta’ l-għotja.

         IDDEĊIEDA KIF ĠEJ:
   Artikolu 1
   Suġġett
   Dan ir-Regolament jistabbilixxi l-proċeduri għall-implimentazzjoni tar-Regolament (KE) Nru 2004/2003 tal-Parlament Ewropew u tal-Kunsill ta' l-4 ta' Novembru 2003 dwar ir-regolamenti li jirregolaw il-partiti politiċi fuq livell Ewroipew u r-regoli li jirregolaw l-iffnanzjar tagħhom.
   Sakemm ma jkunx iddikjarat espliċitament mod ieħor, dawn ir-regoli għandhom japplikaw kemm għall-partiti politiċi fil-livell Ewropew, minn hawn 'l quddiem imsejħa “partiti”, u għall-fondazzjonijiet politiċi fil-livell Ewropew, minn hawn 'l quddiem imsejħa “fondazzjonijiet”.
   Artikolu 1a
   Għall-iffinanzjar tal-partiti u tal-fondazzjonijiet, fil-bidu ta' kull mandat parlamentari l-Bureau għandu jadotta qafas finanzjarju indikattiv pluriennali, imwaqqaf fuq il-valuri ta' referenza li jikkonċernaw l-ammont ta' bażi allokat għal kull partit u l-ammont kumplimentari stabbilit skond in-numru ta' Membri tal-partit ikkonċernat. Dan il-qafas għandu jikkonstitwixxi, għall-awtorità baġitarja tal-Parlament Ewropew, ir-referenza essenzjali fil-qafas tal-proċedura baġitarja annwali, bla ħsara għall-kompetenzi mogħtija lill-awtorità baġitarja mit-Trattat.
   Artikolu 2
   Sejħa għal proposti
   Il-Parlament Ewropew jippubblika kull sena, qabel it-tmiem ta’ l-ewwel sitt xhur, sejħa għall-proposti biex jingħataw għotjiet li jiffinanzjaw lill-partiti u lill-fondazzjonijiet fil-livell Ewropew. Id-dokumenti ppubblikati jistabbilixxu l-kriterji ta’ l-eliġibilità, l-arranġamenti biex ikun hemm iffinanzjar Komunitarju u d-dati proposti għall-proċedura ta’ l-iffinanzjar.
   Artikolu 3
   Talba għall-iffinanzjar
   1.   Biex ikun implimentat l-Artikolu 4 tar-Regolament (KE) Nru 2004/2003, kull organizzazzjoni li tkun tixtieq tirċievi għotja mill-baġit ġenerali ta’ l-Unjoni Ewropea għandu jissottometti applikazzjoni bil-miktub lill-President tal-Parlament Ewropew qabel l-1 ta’ Novembru li jaħbat qabel is-sena finanzjarja li għaliha tkun intalbet l-għotja. Il-kundizzjonijiet stabbiliti fl-Artikolu 3 tar-Regolament(KE) Nru 2004/2003 jridu jkunu sodisfatti fid-data tas-sottomissjoni ta' l-applikazzjoni u għandhom jinżammu matul il-perjodu kollu ta’ ffinanzjar.
   2.   Il-formola ta' l-applikazzjoni għall-għotja tinsab mehmuża ma’ dan ir-Regolament (Anness 1). Hija aċċessibbli fuq is-sit ta’ l-Internet tal-Parlament.
   3.   Kull avviż li għandu x'jaqsam ma' l-Artikolu 4.3, tar-Regolament (KE) Nru 2004/2003 jintbagħat lill-President tal-Parlament Ewropew.
   Artikolu 4
   Deċiżjoni dwar it-talba għall-iffinanzjar
   1.   Wara proposta tas-Segretarju Ġenerali, il-Bureau jevalwa t-talbiet għall-iffinanzjar fuq il-bażi tal-kriterji stabbiliti fl-Artikoli 3 u 4 tar-Regolament (KE) Nru 2004/2003, biex jiddetermina liema applikazzjonijiet huma eliġibbli għall-iffinanzjar. Il-Bureau u, meta d-deċiżjoni tal-Bureau tkun qed titħejja, is-Segretarju Ġenerali jistgħu jitolbu lil applikant biex, fi żmien stipulat minnhom, jissottometti aktar dokumenti ta' ġustifikazzjoni jew li jikklarifika d-dokumenti ta' ġustifikazzjoni mehmuża ma' l-applikazzjoni.
   2.   Qabel l-1 ta’ Frar tas-sena finanzjarja li fiha tkun qed issir it-talba għall-għotja, il-Bureau jistabbilixxi lista ta’ benefiċjarji u ta' l-ammonti li ngħataw f'għotjiet. Jekk applikazzjoni għal għotja ma tintlaqax, il-Bureau jagħti ma' l-istess deċiżjoni r-raġunijiet għala l-applikazzjoni ma ntlaqgħetx, b’mod partikulari fid-dawl tal-kriterji stabbiliti mill-Artikoli 3 u 4 tar-Regolament (KE) Nru 2004/2003.
   Id-deċiżjoni tal-Bureau tiġi adottata fuq il-bażi ta’ l-evalwazzjoni pprovduta fil- paragrafu 1. Hija tikkunsidra kull tibdil fis-sitwazzjoni ta' l-applikant wara s-sottomissjoni ta' l-applikazzjoni, fuq il-bażi tal-komunikazzjonijiet li saru fir-rigward ta' l-Artikolu 4.3, tar-Regolament (KE) Nru 2004/2003 u tat-tibdiliet li jaf bihom kulħadd.
   Skond l-Artikolu 10(1)(b) tar-Regolament (KE) Nru 2004/2003, l-ammont ta’ l-għotja li għandu jingħata għal kull partit għandu jkun iddeterminat fuq il-bażi tan-numru ta’ Membri tal-Parlament Ewropew li jkunu membri tal-partit applikanti fl-aħħar ġurnata ta’ meta jitressqu l-applikazzjonijiet, ħlief meta n-numru ta’ Membri Parlamentari jiżdied wara l-adeżjoni ta’ Stat Membru ġdid.
   Meta, bħala riżulata ta' bidla fin-numru ta’ l-organizzazzjonijiet li jitolbu li jibbenefikaw minn iffinanzjar, jew ta' numru ta' Membri Parlamentari li jkunu sadanittant ingħaqdu ma' partit li qed jagħmel talba, l-ammonti ta' referenza destinati għal dawk li jagħmlu t-talba jkunu differenti b’mod sinifikanti minn dawk li jistgħu jkunu mistennija fl-Artikolu 1a, is-Segretarju Ġenerali għandu jinfurma immedjatament b'dan lill-Bureau li jista' jistieden lill-President biex iressaq proposta lill-kumitat kompetenti bil-għan li l-approprjazzjonijiet disponibbli jiġu adattati.
   3.   Il-President jinforma bil-miktub lill-applikanti dwar il-passi li ttieħdu rigward l-applikazzjonijiet. Fejn applikazzjoni tintlaqa', in-notifika tinkludi, bħala anness, l-abbozz tal-ftehim ta' l-għotja li jrid jiġi ffirmat mill-benefiċjarju. Fejn applikazzjoni ma tintlaqax, in-notifika tinkludi r-raġunijiet mogħtija mill-Bureau għala ma ntlaqgħetx. Applikanti li t-talba tagħhom ma tkunx intlaqgħet mill-Bureau jkunu infurmati dwar dan fi żmien 15-il ġurnata wara li tintbagħat in-notifika lill-benefiċjarji li jkunu ngħataw l-għotja.
   Artikolu 5
   Il-ftehim ta' l-għotja
   L-għotja mogħtija lil benefiċjarju għandha tkun is-suġġett ta’ ftehim bil-miktub bejn il-Parlament Ewropew, rappreżentat mill-President jew id-delegat tiegħu, u l-benefiċjarju. Kopja ta' l-abbozz ta' ftehim ta' l-għotja hi mehmuża ma’ dawn ir-regoli (l-Anness 2). Il-ftehim irid timtela kif suppost u tkun iffirmata miż-żewġ partijiet tal-ftehim fi żmien 30 ġurnata wara d-deċiżjoni tal-Bureau msemmija fl-Artikolu 4. Il-kliem tal-ftehim ta' l-għotja ma jistax jinbidel wara l-iffirmar tal-ftehim.
   Artikolu 6
   Pagament
   1.   Sakemm il-Bureau ma jiddeċidix mod ieħor, l-għotjiet għandhom jingħataw lill-benefiċjarji fil-forma ta’ ffinanzjar bil-quddiem f'pagament uniku ekwivalenti għal 80 % ta' l-ammont massimu ta' l-għotja fi żmien ħmistax-il ġurnata wara d-data meta l-aħħar wieħed miż-żewġ partijiet tal-ftehim iffirma l-ftehim.
   2.   Il-ħlas tal-pagament li jifdal isir wara li jgħaddi l-perjodu ta’ eliġibilità għall-iffinanzjar Komunitarju fuq il-bażi ta’ l-ispejjeż li fil-fatt ikun għamel il-benefiċjarju fit-twettiq tal-programm ta' attivitajiet. Jekk is-somma totali tal-pagament bil-quddiem tkun aktar mis-somma ffissata bħala l-għotja finali, il-Parlament Ewropew jirkupra l-ammonti li tħallsu żejda.
   3.   Qabel il-15 ta' Mejju u mhux aktar tard mit-30 ta' Ġunju li jiġi wara t-tmiem tas-sena finanzjarja, il-benefiċjarju jissottometti dawn id-dokumenti biex il-Parlament ikun jista' jħallas is-somma li jifdal mill-għotja:

               —

               rapport finali dwar l-implimentazzjoni tal-programm ta’ attivitajiet;

               —

               rapport finanzjarju finali dwar l-infiq eliġibbli li fil-fatt sar, ibbażat fuq l-istruttura tal-baġit proviżorju;

               —

               sommarju komprensiv tad-dħul u l-infiq li jikkorrispondi għall-kontijiet tal-benefiċjarju għall-perjodu ta’ eleġibilità kopert mill-ftehim ta’ l-għotja, li jispeċifika, meta jkunu kkonċernati partijiet, l-ammont taż-żieda trasferita mill-partit għas-sena finanzjarja li jmiss u l-ammont li għandu jiġi provdut għar-riżerva finanzjarja;

               —

               rapport ta' verifika esterna tal-kontijiet tal-benefiċjarju magħmul minn korp jew esperti indipendenti aworizzati skond il-leġiżlazzjoni nazzjonali biex jivverifikaw il-kontijiet.

         4.   L-iskop tal-verifika esterna għandu jkun biex tiċċertifika li:

               —

               id-dikjarazzjonijiet finanzjarji saru bi qbil mal-leġiżlazzjoni nazzjonali applikabbli għall-benefiċjarju, ma fihomx dikjarazzjonijiet materjali foloz u juru perspettiva vera u ġusta tal-pożizzjoni finanzjarja u tar-riżultati operattivi;

               —

               id-dokumenti finanzjarji preżentati mill-benefiċjarju lill-Parlament għandhom ikunu konsistenti mad-dispożizzjonijiet finanzjarji tal-ftehim ta’ l-għotja;

               —

               l-infiq iddikjarat verament sar;

               —

               id-dikjarazzjoni tad-dħul tkun eżawstiva;

               —

               l-obbligi li joħorġu mill-Artikoli 6, 7, 8 u 10(2) tar-Regolament (KE) Nru 2004/2003 ġew sodisfatti;

               —

               fil-każ ta’ għotjiet lil partiti, kwalunkwe bilanċ favorevoli trasferit għas-sena finanzjarja li jmiss intuża fl-ewwel kwart tas-sena finanzjarja, skond l-Artikolu 6a.

               —

               fil-każ ta’ għotjiet lil partiti, l-obbligi li joħorġu mill-Artikolu 109(4) tar-Regolament Finanzjarju ġew sodisfatti.

         Jekk il-benefiċjarju jkun ippreżenta r-rapport dwar il-verifika esterna mill-istess korp indipendenti jew mill-istess espert għal ħames snin finanzjarji konsekuttivi, dan għandu jissottometti r-rapport sussegwenti minn korp indipendenti differenti jew minn espert differenti.
   5.   Malli jirċievi d-dokumenti msemmija fil-paragrafu 3, u fi żmien xahrejn, il-Bureau, fuq proposta tas-Segretarju Ġenerali, japprova ir-rapport finali dwar l-implimentazzjoni tal-programm ta’ attivitajiet u rapport finzjarju ġdid.
   Il-Bureau u, meta tkun qed titħejja d-deċiżjoni tal-Bureau, is-Segretarju Ġenerali jistgħu jitolbu lill-benefiċjarju biex jipprovdi dokumenti ta' ġustifikazzjoni jew kull informazzjoni li jqisu li hi neċċessarja biex jkunu jistgħu japprovaw ir-rapport finali u r-rapport finanzjarju finali. Il-benefiċjarju jkollu 15-il ġurnata biex jissottometti d-dokumenti kkonċernati.
   Wara li jkun sema’ r-rappreżentanti tal-benefiċjarju kkonċernat, il-Bureau, jista’ jirrifjuta r-rapport finali u r-rapport finanzjarju finali u jitlob li jkun sottomess rapport ġdid u rapport finanzjarju ġdid. Il-benefiċjarju jingħata 15-il ġurnata biex jissottometti rapport ġdid u rapport finanzjarju ġdid.
   Jekk il-Parlament ma jagħtix tweġiba bil-miktub fiż-żmien il-perjodu ta' xahrejn imsemmi hawn fuq, ir-rapport finali u r-rapport finanzjarju finali jitqiesu li ġew aċċettati.
   6.   Il-benefiċjarju jgħarraf lill-Parlament bl-ammont ta’ l-interessi jew benefiċċji simili li nkisbu permezz tal-pagament qabel iż-żmien li hu jkun irċieva mill-Parlament. In-notifika tintbagħat ma' l-applikazzjoni għall-ħlas tal-pagament li jkun jonqos li jagħlaq il-proċedura tal-pagamenti bil-quddiem. Dawn l-interessi jkunu s-suġġett ta' ordni ta' rkupru maħruġa mis-Segretarju Ġenerali jew id-delegat tiegħu.
   Artikolu 6a
   Trasferimenti għas-sena finanzjarja li jmiss u kontijiet ta’ riżerva (applikabbli għall-partiti biss)
   1.   Il-bilanċ favorevoli ta’ dħul
   Il-bilanċ favorevoli tad-dħul tas-sena finanzjarja N li, skond it-termini ta’ l-Artikolu 109(4) tar-Regolament Finanzjarju, jista’ jiġi trasferit għas-sena finanzjarja li jmiss u jiddaħħal f’riżerva speċifika hu magħmul mid-differenza bejn l-infiq totali eliġibbli u

               (a)

               l-ammont tal-għotja inizjali mogħtija mill-Parlament Ewropew għas-sena finanzjarja N, skond l-Artikolu 4(2), u

               (b)

               ir-riżorsi proprji tal-partit biex ikopru nfiq eliġibbli, peress li l-partit ikun kopra minn qabel infiq mhux eliġibbli permezz ta’ l-użu ta’ riżorsi proprji biss, u

               (c)

               kwalunkwe bilanċ favorevoli trasferit mis-sena finanzjarja N-1.

         2.   It-trasferimenti għas-sena finanzjarja li jmiss

               (a)

               Il-bilanċ favorevoli tad-dħul li jista' jiġi trasferit għas-sena finanzjarja N+1 ma jistax jaqbeż il-25 % tad-dħul totali msemmi fil-Paragrafu 1(a) u (b).

               (b)

               L-ammont li vera ġie trasferit għandu jiddaħħal fil-karta ta' l-għeluq tal-bilanċ għas-sena finanzjarja N bħala “provvista li għandha tiġi trasferita għas-sena finanzjarja N+1 biex tkopri l-ispejjeż eliġibbli li jsiru fl-ewwel kwart ta' N+1”. L-allokazzjoni għal din il-provvista għandha tikkostitwixxi spiża eliġibbli li tiġi fis-sena finanzjarja N.

               (c)

               Il-provvista kkonċernata għandha tiġi rrekordjata fil-kont ta' profitt u telf tas-sena finanzjarja N+1. Finanlizzazzjoni intermedja tal-kont li ssir sal-31 ta' Marzu tas-sena N+1 għandha tiddetermina l-infiq eliġibbli li verament isir sa dik id-data. Jekk il-provvista tkun ikbar mill-infiq, id-differenza bejn iż-żewġ ammonti għandha titnaqqas mill-għotja meta l-għotja finali għas-sena N tkun stipulata bi qbil ma’ l-Artikolu 7.

         3.   Il-kont speċifiku ta' riżerva

               (a)

               Ir-responsabilizzazzjoni tal-karta ta’ l-għeluq tal-bilanċ tista’ tinkludi kont speċifiku ta’ riżerva li l-uniċi fondi akkreditati għandhom ikunu l-bilanċ favorevoli tad-dħul imsemmi fil-paragrafu 1.

               (b)

               Il-bilanċ favorevoli tad-dħul li jingħata lill-kontijiet speċifiċi ta’ riżerva m’għandux jaqbeż id-differenza bejn id-dħul imsemmi fil-paragrafu 1(b) u l-parti nozzjonali minima (15 %) tar-riżorsi proprji neċessarja biex tkopri d-dħul eliġibbli li jsir verament jew li jiddaħħal fil-provvista li għandha tiġi trasferita għas-sena finanzjarja N+1.

               (c)

               Il-kont speċifiku ta’ riżerva ma jistax jiġi akkreditat b'xi somma li tagħmel l-ammont totali tiegħu iktar mill-ammont ta’ referenza prevista fit-tielet subparagrafu ta’ l-Artikolu 109(4) tar-Regolament Finanzjarju, definit bħala l-medja aritmetika tad-dħul totali ta’ l-aħħar tliet snin finanzjarji.

         Artikolu 7
   Id-determinazzjoni ta' l-għotja finali
   1.   Irrispettivament mill-informazzjoni miksuba wara l-kontrolli u l-verifiki, wara li jkun sema’ r-rappreżentanti tal-benefiċjarju konċernat li qed jagħmel it-talba, il-Bureau jiddetermina s-somma totali ta' l-għotja finali li għandha ssir lill-benefiċjarju fuq il-bażi tad-dokumenti msemmija fl-Artikolu 6.3, li hu jkun aċċetta.
   2.   Is-somma totali mogħtija mill-Parlament lill-benefiċjarju fl-ebda każ ma tista’ taqbeż:

               —

               is-somma massima ta' l-għotja stabbilita mill-Artikolu I.3.2 tal-ftehim ta' l-għotja;

               —

               85 % ta’ l-infiq eliġibbli reali.

         3.   L-għotja hija limitata għas-somma neċċessarja biex tibbilanċja d-dħul ma' l-infiq eliġibbli tal-bagit ta' l-operat tal-benefiċjarju li jkun implimenta l-programm ta’ attivitajiet, u fl-ebda każ ma tista’ l-għotja tħalli xi profitti għall-benefiċjarju, u dan wara l-applikazzjoni ta’ l-Artikolu 109(4) tar-Regolament Finanzjarju u l-Artikolu 6a ta’ dawn ir-regoli. Kull bilanċ favorevoli jġib miegħu tnaqqis mis-somma totali ta' l-għotja.
   4.   Fuq il-bażi tas-somma ta' l-għotja finali ddeterminata b'dan il-mod u ta' l-ammont kumulattiv tal-pagamenti li saru qabel skond il-ftehim ta' l-għotja, il-Bureau jistabbilixxi s-somma tal-bilanċ li għad irid jitħallas, li tkun ugwali għall-ammonti li għad iridu jitħallsu lill-benefiċjarju. Jekk is-somma kumulattiva tal-pagamenti li saru qabel taqbeż is-somma ta' l-għotja finali, is-Segretarju Ġenerali jew id-delegat tiegħu joħroġ ordni ta’ rkupru għas-somma li tħallset żejda.
   Artikolu 8
   Is-sospensjoni u t-tnaqqis ta' l-għotja
   Wara proposta tas-Segretarju Ġenerali, il-Bureau jissospendi l-pagamenti u jnaqqas l-għotja, u jekk ikun il-każ itemm il-ftehim ta' l-għotja, u jitlob eventwalment rimbors adegwat:

               (a)

               fil-każ li l-għotja tkun utilizzata biex tkopri nfiq li mhux awtorizzat mir-Regolament (KE) Nru 2004/2003;

               (b)

               fil-każ li l-partit politiku jonqos li jipprovdi n-notifika stabbilita fl-Artikolu 4.3, tar-Regolament (KE) Nru 2004/2003;

               (c)

               fil-każ fejn il-kundizzjonijiet u l-obbligi mniżżla fl-Artikoli 3 u 6 rispettivament tar-Regolament (KE) Nru 2004/2003 ma jiġux rispettati;

               (d)

               fil-każ li sseħħ waħda miċ-ċirkostanzi deskritti fl-Artikoli 93 jew 94 tar-Regolament Finanzjarju.

         Qabel jieħu deċiżjoni, il-Bureau jagħti lill-benefiċjarju l-possibiltà li jikkummenta dwar l-irregolaritajiet stabbiliti.
   Artikolu 9
   Ħlas lura
   1.   Jekk isiru xi pagamenti żejda lill-benefiċjarju jew jekk proċedura ta’ rkupru tkun ġustifikata skond il-kundizzjonijiet tal-ftehim ta' l-għotja, il-benefiċjarju jagħti lura l-ammonti kkonċernati lill-Parlament, skond il-kundizzjonijiet u d-data stipulata mill-Parlament.
   2.   Jekk il-benefiċjarju jonqos li jħallas lura sad-data stipulata mill-Parlament, dan ta' l-aħħar jiċċarġja l-imgħax dovut għal dewmien fil-ħlas fuq is-somma li trid titħallas bir-rata stabbilita fl-Artikolu II.14.3 tal-ftehim ta' l-għotja. L-imgħax dovut għal dewmien fil-ħlas ikopri l-perjodu ta' bejn id-data li fiha kellu jsir il-ħlas lura, din ta' l-aħħar eskluża, u d-data li fiha l-Parlament jirċievi l-ħlas sħiħ tas-somma dovuta, din ta' l-aħħar inkluża.
   Artikolu 10
   Kontrolli u verifiki
   1.   Il-verifika regolari skond l-Artikolu 5.1, tar-Regolament (KE) Nru 2004/2003 issir mis-Segretarju Ġenerali.
   2.   Il-benefiċjarju jipprovdi l-informazzjoni dettaljata kollha mitluba lill-Parlament, jew lil kull istituzzjoni esterna oħra awtorizzata mill-Parlament, biex dan ta’ l-aħħar ikun jista’ jivverifika l-implimentazzjoni korretta tal-programm ta’ attivitajiet u d-dispożizzjonijiet tal-ftehim ta' l-għotja.
   3.   Il-benefiċjarju jħalli għad-dispożizzjoni tal-Parlament id-dokumenti oriġinali kollha, speċjalment dak tal-kontabilità, dokumenti bankarji u fiskali jew, f'każijiet eċċezzjonali ġġustifikali kif imiss, kopji vera ċċertifikati tad-dokumenti oriġinali li jikkonċernaw il-ftehim ta' l-għotja għall-perjodu ta’ ħames snin mid-data li fiha jsir il-ħlas tal-bilanċ ta' l-ammonti dovuti, kif imsemmi fl-Artikolu I.4 tal-ftehim ta' l-għotja.
   4.   Il-benefiċjarju jiffaċilita x-xogħol tal-Parlament, jew direttament permezz ta’ staff tal-Parlament jew permezz ta' xi korp ieħor estern awtorizzat mill-Parlament biex jagħmel dan, billi jipprovdi verifika tal-mod kif ġiet utilizzata l-għotja. Dawn il-kontrolli jistgħu isiru matul il-perjodu ta' l-esekuzzjoni tal-ftehim ta’ l-għotja, sad-data li fiha jitħallas il-bilanċ, u għal perjodu ta' ħames snin mid-data li fiha jitħallas il-bilanċ. Jekk ikun il-każ, ir-riżultati ta’ dawn il-verifiki jistgħu jagħtu lok għal deċiżjonijiet ta’ rkupru min-naħa tal-Bureau.
   5.   Kull ftehim ta’ għotja jipprovdi b'mod ċar biex isir ivverifikar mill-Parlament Ewropew u mill-Qorti ta' l-Awdituri fuq il-bażi ta' dokumentazzjoni ta' fatti rreġistrati u fuq il-post, tal-benefiċjarju li jkun irċieva għotja mill-baġit ġenerali ta' l-Unjoni Ewropea.
   6.   Konformi mar-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar l-investigazzjonijiet li saru mill-Uffiċċju Ewropew Kontra l-Frodi (OLAF) (4), l-OLAF jista’ wkoll jagħmel kontrolli u verifiki fuq il-post skond il-proċeduri stabbiliti mil-leġiżlazzjoni komunitarja għall-ħarsien ta’ l-interessi finanzjarji tal-Komunitajiet Ewropej mill-frodi u irregolaritajiet oħra. Jekk ikun il-każ, ir-riżultati ta’ dawn il-kontrolli jistgħu jwasslu għal xi deċiżjonijiet ta’ rkupru mill-Bureau.
   Artikolu 11
   Assistenza teknika
   1.   Wara proposta tas-Segretarju Ġenerali, il-Bureau jista’ joffri assistenza teknika lill-partiti bi qbil mad-deċiżjoni tal-Bureau ta’ l-14 ta’ Marzu 2000 li tirregola l-użu tal-bini tal-Parlament Ewropew minn entitajiet esterni, kif emendata bid-deċiżjoni tat-2 ta' Ġunju 2003, u kull tip ieħor ta' assistenza teknika kif imfissra f'regoli sussegwenti. Il-Bureau jista’ jiddelega lis-Segretarju Ġenerali il-poter li jieħu ċertu tip ta’ deċiżjonijiet dwar l-għoti ta’ assistenza teknika.
   2.   Kull sena, fit-tliet xhur li jaħbtu wara t-tmiem tas-sena finanzjarja, is-Segretarju Ġenerali jissottometti lill-Bureau rapport li jfisser id-dettalji ta' l-assistenza teknika pprovduta mill-Parlament lil kull partit. Ir-rapport jiġi mbagħad ippubblikat fis-sit ta’ l-internet tal-Parlament.
   Artikolu 11a
   Regoli għall-kampanji elettorali
   Fiż-żmien bikri biżżejjed qabel l-elezzjonijiet tal-Parlament Ewropew ta’ l-2009, il-Bureau jista’ jadotta regoli dwar l-eliġibilità ta’ l-ispejjeż tal-partiti b'konnessjoni ma' kampanji mmexxija mill-partiti fil-kuntest ta' l-elezzjonijiet tal-Parlament Ewropew.
   Artikolu 12
   Il-pubbliċità
   1.   Il-Parlament Ewropew għandu jippubblika fil-websajt tiegħu mill-inqas l-informazzjoni msemmija fl-Artikolu 9a tar-Regolament (KE) Nru 2004/2003 u fl-Artikolu 169 tar-Regolament (KE) Nru 2342/2002 matul l-ewwel sitt xhur tas-sena finanzjarja li jmiss.
   2.   Il-benefiċjarju għandu jippubblika mill-inqas l-informazzjoni ddettajata fl-Artikolu 6(1) tar-Regolament (KE) Nru 2004/2003 sa mhux iktar tard mit-30 ta' Settembru wara s-sena finanzjarja skond liema ngħatat l-għotja fil-websajt tiegħu, jew meta ma jkunx hemm websajt, f'mezz xieraq tax-xandir.
   Artikolu 13
   Id-dritt ta’ appell
   Id-deċiżjonijiet meħuda bi qbil ma' dawn ir-regolamenti jistgħu jkunu s-suġġett ta' appell quddiem il-Qorti tal-Ġustizzja tal-Komunitajiet Ewropej jew il-Qorti ta' Prim' Istanza tal-Komunitajiet Ewropej, skond il-kundizzjonijiet imniżżla fit-Trattat.
   Artikolu 14
   Regoli tranżitorji għas-sena finanzjarja 2008
   1.   Il-Parlament Ewropew se jikkomunika lill-partiti kkonċernati, kemm jista’ jkun malajr wara l-adozzjoni tal-modifiki lil dawn ir-regoli fit-18 ta' Frar 2008, l-informazzjoni fir-rigward tal-fondazzjonijiet affiljati msemmija fl-Artikolu 2.
   2.   Meta partit, fuq il-bażi tal-modifiki introdotti mill-emenda tar-Regolament (KE) Nru 2004/2003 jew minn dawn ir-regoli, iressaq applikazzjoni supplimentari, skond it-tifsira ta' l-Atikolu 2 tar-Regolament (KE) Nru 1524/2007,

               (a)

               għall-iffinanzjar tiegħu stess: l-Uffiċjal Awtorizzanti b'delega jkun iddelegat biex jiffirma l-ftehim ta' l-għotja korrispondenti li temenda mingħajr deċiżjoni ulterjuri tal-Bureau;

               (b)

               għall-iffinanzjar ta’ fondazzjoni: id-dati ta’ l-1 ta’ Novembru u l-1 ta’ Frar, stipulati fl-Artikolu 3(1) u l-Artikolu 4(2), jiġu sostitwiti bit-28 ta' Marzu u t-28 ta' Ġunju.

         Artikolu 15
   Ir-reviżjoni tar-regolamenti
   Qabel it-30 ta’ Settembru 2010, is-Segretarju Ġenerali tal-Parlament Ewropew jissottometti lill-Bureau rapport dwar l-implimentazzjoni ta’ dawn ir-regolamenti. Jekk ikun il-każ, dan ir-rapport jindika kull tibdil propost f'dawn ir-regolamenti u fl-arranġamenti għall-iffinanzjar tal-partiti politiċi skond ir-Regolament (KE) Nru 2004/2003.
   Artikolu 16
   Dħul fis-seħħ
   Dawn ir-regoli għandhom jidħlu fis-seħħ fil-ġurnata ta’ l-adozzjoni tagħhom mill-Bureau. Dawn għandhom jiġu ppubblikati f'Il-Ġurnal Uffiċjali ta' l-Unjoni Ewropea u fil-websajt tal-Parlament Ewropew.

      (1)  ĠU L 297, 15.11.2003, p. 1.

      (2)  ĠU L 248, 16.9.2002, p. 1.

      (3)  ĠU L 357, 31.12.2002, p. 1.

      (4)  ĠU L 136, 31.5.1999, p. 1.

      ANNESS 1

      ANNESS 2a
      PARTIT

         Anness: Spjegazzjoni tal-baġit operattiv proviżorju

                        Ħruġ

                     Ħruġ Eliġibbli

                     Baġit

                     Attwali

                        A.1:   Spejjeż ta’ l-impjegati

                                 1.

                                 Salarji

                                 2.

                                 Kontribuzzjonijiet

                                 3.

                                 Taħriġ professjonali

                                 4.

                                 Spejjeż tal-missjoni ta’ l-impjegati

                                 5.

                                 Spejjeż oħra ta’ l-impjegati

                        A.2:   Spejjeż ta’ l-infrastruttura u ta’ l-operat

                                 1.

                                 Kera, ħlas u spejjeż ta' manutenzjoni

                                 2.

                                 Spejjeż ta’ installazzjoni, tat-tħaddim u l-manutenzjoni ta' apparat

                                 3.

                                 Deprezzament ta' beni mobbli u immobbli

                                 4.

                                 Kartolerija u provisti għall-uffiċċju

                                 5.

                                 Spejjeż tal-posta u tat-telekomunikazzjoni

                                 6.

                                 Spejjeż għall-istampar, għat-traduzzjoni u għar-riproduzzjoni

                                 7.

                                 Spejjeż oħra ta’ infrastruttura

                        A.3:   Infiq amministrattiv

                                 1.

                                 Spejjeż ta’ dokumentazzjoni (ġurnali, aġenti ta’ l-istampar, databases)

                                 2.

                                 Spejjeż ta’ studju u riċerka

                                 3.

                                 Spejjeż legali

                                 4.

                                 Spejjeż ta’ kontabilità u awditjar

                                 5.

                                 Appoġġ lil organizzazzjonijiet affiljati u sussidji lil partijiet terzi

                                 6.

                                 Spejjeż amministrattivi mixxellanji

                        A.4:   Laqgħat u spejjeż ta’ rappreżentazzjoni

                                 1.

                                 Spejjeż ta’ laqgħat tal-partit politiku

                                 2.

                                 Parteċipazzjoni f'seminars u konferenzi

                                 3.

                                 Spejjeż ta’ rappreżentazzjoni

                                 4.

                                 Spejjeż ta' stediniet

                                 5.

                                 Spejjeż oħra ta’ laqgħat

                        A.5:   Infiq marbut ma' l-informazzjoni u l-pubblikazzjoni

                                 1.

                                 Spejjeż ta’ pubblikazzjoni

                                 2.

                                 Ħolqien u tħaddim ta' siti ta’ l-Internet

                                 3.

                                 Spejjeż ta’ pubbliċità

                                 4.

                                 Apparat għall-komunikazzjoni (għodod)

                                 5.

                                 Seminar u wirjiet

                                 6.

                                 Kampanji elettorali (1)

                                 7.

                                 Spejjeż oħra relatati ma’ l-informazzjoni

                                    A.6:

                                 Infiq marbut ma' kontribuzzjonijiet permezz ta' oġġetti

                                    A.7:

                                 L-allokazzjoni tal-“provvista biex tkopri l-ispejjeż eliġibbli li jsiru fl-ewwel kwart ta’ N+1”
                                  (1)

                                 A.

                                 TOTAL TA’ L-INFIQ ELIĠIBBLI

                        B.1   Infiq mhux eliġibbli

                                 1.

                                 Allokazzjonijiet għal provvisti oħra

                                 2.

                                 Ħlasijiet finanzjarji

                                 3.

                                 Telf fil-kambju

                                 4.

                                 Dejn dubjuż lil terzi persuni

                                 5.

                                 Oħrajn (li jridu jkunu speċifikati)

                                 B.

                                 TOTAL TA’ L-INFIQ MHUX ELIĠIBBLI

                                 C.

                                 INFIQ TOTALI

                                 H.1.

                                 Allokazzjoni ta’ riżorsi proprja għall-kont speċifiku ta’ riżerva (1)

                                 H.

                                 Profitt/telf biex tiġi vverifikata l-osservanza tar-regola ta’ ebda profitt (G-H.1) (1)

                        Dħul

                     Baġit

                     Attwali

                                 D.1.

                                 Tneħħija tal-“provvista biex tkopri l-ispejjeż eliġibbli li jsiru fl-ewwel kwart ta’ N” (1)

                                 D.2.

                                 Għotja tal-Parlament Ewropew:

                                 D.3.

                                 ħlasijiet tas-sħubija

                                 3.1.

                                 mill-partiti membri

                                 3.2.

                                 mill-membri individwali

                                 D.4.

                                 Donazzjonijiet

                                 4.1.

                                 iktar minn EUR 500

                                 4.2.

                                 inqas minn EUR 500

                                 D.5.

                                 Riżorsi proprja oħra (li jkopru nfiq eliġibbli) (għandhom jitniżżlu)

                                 D.6.

                                 Kontribuzzjonijiet permezz ta' oġġetti

                                 D.

                                 DĦUL (li għandu jkopri nfiq eliġibbli)

                                 E.1.

                                 Riżorsi proprja addizzjonali oħra (li jkopru nfiq mhux eliġibbli) (għandhom jitniżżlu)

                                 E.

                                 DĦUL (li għandu jkopri nfiq eliġibbli)

                                 F.

                                 DĦUL TOTALI

                                 G.

                                 profitt/telf (F-C)

            (1)  Ma japplikax għall-fondazzjonijiet politiċi fil-livell Ewropew

      ANNESS 2b
      FONDAZZJONI

         Anness: Spjegazzjoni tal-baġit operattiv proviżorju

                        Ħruġ

                     Ħruġ Eliġibbli

                     Baġit

                     Attwali

                        A.1:   Spejjeż ta’ l-impjegati

                                 1.

                                 Salarji

                                 2.

                                 Kontribuzzjonijiet

                                 3.

                                 Taħriġ professjonali

                                 4.

                                 Spejjeż tal-missjoni ta’ l-impjegati

                                 5.

                                 Spejjeż oħra ta’ l-impjegati

                        A.2:   Spejjeż ta’ l-infrastruttura u ta’ l-operat

                                 1.

                                 Kera, ħlas u spejjeż ta' manutenzjoni

                                 2.

                                 Spejjeż ta’ installazzjoni, tat-tħaddim u l-manutenzjoni ta' apparat

                                 3.

                                 Deprezzament ta' beni mobbli u immobbli

                                 4.

                                 Kartolerija u provisti għall-uffiċċju

                                 5.

                                 Spejjeż tal-posta u tat-telekomunikazzjoni

                                 6.

                                 Spejjeż għall-istampar, għat-traduzzjoni u għar-riproduzzjoni

                                 7.

                                 Spejjeż oħra ta’ infrastruttura

                        A.3:   Infiq amministrattiv

                                 1.

                                 Spejjeż ta’ dokumentazzjoni (ġurnali, aġenti ta’ l-istampar, databases)

                                 2.

                                 Spejjeż ta’ studju u riċerka

                                 3.

                                 Spejjeż legali

                                 4.

                                 Spejjeż ta’ kontabilità u awditjar

                                 5.

                                 Appoġġ lil organizzazzjonijiet affiljati u sussidji lil partijiet terzi

                                 6.

                                 Spejjeż amministrattivi mixxellanji

                        A.4:   Laqgħat u spejjeż ta’ rappreżentazzjoni

                                 1.

                                 Spejjeż ta’ laqgħat tal-partit politiku

                                 2.

                                 Parteċipazzjoni f'seminars u konferenzi

                                 3.

                                 Spejjeż ta’ rappreżentazzjoni

                                 4.

                                 Spejjeż ta' stediniet

                                 5.

                                 Spejjeż oħra ta’ laqgħat

                        A.5:   Infiq marbut ma' l-informazzjoni u l-pubblikazzjoni

                                 1.

                                 Spejjeż ta’ pubblikazzjoni

                                 2.

                                 Ħolqien u tħaddim ta' siti ta’ l-Internet

                                 3.

                                 Spejjeż ta’ pubbliċità

                                 4.

                                 Apparat għall-komunikazzjoni (għodod)

                                 5.

                                 Seminar u wirjiet

                                 6.

                                 Kampanji elettorali (1)

                                 7.

                                 Spejjeż oħra relatati ma’ l-informazzjoni

                                    A.6:

                                 Infiq marbut ma' kontribuzzjonijiet permezz ta' oġġetti

                                    A.7:

                                 L-allokazzjoni tal-“provvista biex tkopri l-ispejjeż eliġibbli li jsiru fl-ewwel kwart ta’ N+1”
                                  (1)

                                 A.

                                 TOTAL TA’ L-INFIQ ELIĠIBBLI

                        B.1   Infiq mhux eliġibbli

                                 1.

                                 Allokazzjonijiet għal provvisti oħra

                                 2.

                                 Ħlasijiet finanzjarji

                                 3.

                                 Telf fil-kambju

                                 4.

                                 Dejn dubjuż lil terzi persuni

                                 5.

                                 Oħrajn (li jridu jkunu speċifikati)

                                 B.

                                 TOTAL TA’ L-INFIQ MHUX ELIĠIBBLI

                                 C.

                                 INFIQ TOTALI

                                 H.1.

                                 Allokazzjoni ta’ riżorsi proprja għall-kont speċifiku ta’ riżerva (1)

                                 H.

                                 Profitt/telf biex tiġi vverifikata l-osservanza tar-regola ta’ ebda profitt (G-H.1) (1)

                        Dħul

                     Baġit

                     Attwali

                                 D.1.

                                 Tneħħija tal-“provvista biex tkopri l-ispejjeż eliġibbli li jsiru fl-ewwel kwart ta’ N” (1)

                                 D.2.

                                 Għotja tal-Parlament Ewropew:

                                 D.3.

                                 ħlasijiet tas-sħubija

                                 3.1.

                                 mill-partiti membri

                                 3.2.

                                 mill-membri individwali

                                 D.4.

                                 Donazzjonijiet

                                 4.1.

                                 iktar minn EUR 500

                                 4.2.

                                 inqas minn EUR 500

                                 D.5.

                                 Riżorsi proprja oħra (li jkopru nfiq eliġibbli) (għandhom jitniżżlu)

                                 D.6.

                                 Kontribuzzjonijiet permezz ta' oġġetti

                                 D.

                                 DĦUL (li għandu jkopri nfiq eliġibbli)

                                 E.1.

                                 Riżorsi proprja addizzjonali oħra (li jkopru nfiq mhux eliġibbli) (għandhom jitniżżlu)

                                 E.

                                 DĦUL (li għandu jkopri nfiq eliġibbli)

                                 F.

                                 DĦUL TOTALI

                                 G.

                                 profitt/telf (F-C)

            (1)  Ma japplikax għall-fondazzjonijiet politiċi fil-livell Ewropew


title: 2013/486/UE: Deċiżjoni tal-Kunsill tat- 23 ta’ Settembru 2013 dwar l-iffirmar, f’isem l-Unjoni Ewropea, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Indoneżja dwar l-infurzar tal-liġi tal-foresti, il-governanza u l-kummerċ fi prodotti tal-injam għall-Unjoni Ewropea

text:
               8.10.2013

               MT

               Il-Ġurnal Uffiċjali tal-Unjoni Ewropea

               L 265/1

         DEĊIŻJONI TAL-KUNSILL
   tat-23 ta’ Settembru 2013
   dwar l-iffirmar, f’isem l-Unjoni Ewropea, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Indoneżja dwar l-infurzar tal-liġi tal-foresti, il-governanza u l-kummerċ fi prodotti tal-injam għall-Unjoni Ewropea
   (2013/486/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(3), flimkien mal-Artikolu 218(5), tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               F’Mejju 2003, il-Kummissjoni adottat Komunikazzjoni lill-Parlament Ewropew u lill-Kunsill imsejħa “Infurzar tal-Liġi tal-Foresti, il-Governanza u l-Kummerċ (FLEGT): Proposta għall-Pjan ta’ Azzjoni tal-UE” li għamlet sejħa għal miżuri biex jindirizzaw il-qtugħ illegali tas-siġar billi jkunu żviluppati Ftehimiet ta’ sħubija volontarja ma’ pajjiżi li jipproduċu l-injam (minn hawn ‘il quddiem “Pjan ta’ Azzjoni tal-UE”). Ġew adottati konklużjonijiet mill-Kunsill dwar il-Pjan ta’ Azzjoni f’Ottubru 2003 (1) u ġiet adottata riżoluzzjoni mill-Parlament Ewropew dwar is-suġġett fil-11 ta’ Lulju 2005 (2).

               (2)

               Fil-5 ta’ Diċembru 2005, il-Kunsill awtorizza lill-Kummissjoni biex tiftaħ negozjati dwar ftehimiet ta’ sħubija għall-implimentazzjoni tal-Pjan ta’ Azzjoni.

               (3)

               Ir-Regolament tal-Kunsill (KE) Nru 2173/2005 (3) stabbilixxa skema ta’ liċenzjar FLEGT għall-importazzjoni ta’ injam fil-Komunità Ewropea minn pajjiżi li magħhom l-Unjoni kkonkludiet ftehimiet ta’ sħubija volontarja.

               (4)

               In-negozjati mar-Repubblika tal-Indoneżja ġew konklużi u l-Ftehim ta’ Sħubija Volontarja bejn l-Unjoni Ewropea u r-Repubblika tal-Indoneżja dwar l-infurzar tal-liġi tal-foresti, il-governanza u l-kummerċ fi prodotti tal-injam lill-Unjoni Ewropea (minn hawn ‘il quddiem imsejjaħ “il-Ftehim”) ġie inizjalat fl-4 ta’ Mejju 2011.

               (5)

               Il-Ftehim għandu jiġi ffirmat soġġett għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni, tal-Ftehim ta’ Sħubija Volontarja bejn l-Unjoni Ewropea u r-Repubblika tal-Indoneżja dwar l-infurzar tal-liġi tal-foresti, il-governanza u l-kummerċ fi prodotti tal-injam għall-Unjoni Ewropea huwa b’dan awtorizzat, soġġett għall-konklużjoni tal-imsemmi Ftehim (4).
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jiffirmaw il-Ftehim f’isem l-Unjoni, soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-23 ta’ Settembru 2013.

            Għall-Kunsill

            Il-President

         V. JUKNA

      (1)  ĠU C 268, 7.11.2003, p. 1.

      (2)  ĠU C 157 E, 6.7.2006, p. 482.

      (3)  Regolament tal-Kunsill (KE) Nru 2173/2005 tal-20 ta’ Diċembru 2005 dwar l-istabbiliment ta’ skema ta’ liċenzjar FLEGT għall-importazzjoni ta’ injam fil-Komunità Ewropea (ĠU L 347, 30.12.2005, p. 1).

      (4)  It-test tal-Ftehim se jiġi ppubblikat flimkien mad-Deċiżjoni dwar il-konklużjoni tiegħu.


title: Deċiżjoni (UE) 2017/1731 tal-Parlament Ewropew tas-27 ta' April 2017 dwar l-għeluq tal-kontijiet tal-Impriża Konġunta dwar l-Industriji b'bażi Bijoloġika għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/340

         DEĊIŻJONI (UE) 2017/1731 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Impriża Konġunta dwar l-Industriji b'bażi Bijoloġika għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta dwar l-Industriji b'bażi Bijoloġika għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta dwar l-Industriji b'bażi Bijoloġika għas-sena finanzjarja 2015, flimkien mat-tweġiba tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8-0088/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 560/2014 tas-6 ta' Mejju 2014 li jistabbilixxi l-Impriża Konġunta dwar l-Industriji b'bażi Bijoloġika (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0103/2017),

               1.

               Japprova l-għeluq tal-kontijiet tal-Impriża Konġunta dwar l-Industriji b'bażi Bijoloġika għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta dwar l-Industriji b'bażi Bijoloġika, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 7.

      (2)  ĠU C 473, 16.12.2016, p. 8.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 130.

      (5)  ĠU L 38, 7.2.2014, p. 2.


Deċiżjoni tar-Rappreżentanti tal-Gvernijiet ta’ l-Istati Membri, imlaqqgħin fil-Kunsill tas- 17 ta’ Lulju 2006 dwar l-applikazzjoni provviżorja tal-Ftehim Intern bejn ir-Rappreżentanti tal-Gvernijiet ta’ l-Istati Membri, imlaqqgħin fil-Kunsill, dwar il-finanzjament ta’ l-għajnuna Komunitarja taħt il-qafas finanzjarju multi-annwali għall-perjodu 2008-2013 skond il-Ftehim ta’ Sħubija AKP-KE u l-allokazzjoni ta’ l-assistenza finanzarja għall-Pajjiżi u Territorji Barranin li għalihom tapplika l-Parti Erbgħa tat-Trattat tal-KE


title: 2010/360/: Deċiżjoni tal-Kunsill tal- 24 ta’ Ġunju 2010 dwar il-konklużjoni tal-Ftehim bejn il-Komunità Ewropea u l-Bosnja-Ħerzegovina dwar ċerti aspetti tas-servizzi tal-ajru

text:
               29.6.2010

               MT

               Il-Ġurnal Uffiċjali tal-Unjoni Ewropea

               L 161/1

         DEĊIŻJONI TAL-KUNSILL
   tal-24 ta’ Ġunju 2010
   dwar il-konklużjoni tal-Ftehim bejn il-Komunità Ewropea u l-Bosnja-Ħerzegovina dwar ċerti aspetti tas-servizzi tal-ajru
   (2010/360/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6)(a) u l-ewwel subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni biex tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (2)

               F’isem il-Komunità, il-Kummissjoni nnegozjat ftehim mal-Bosnja-Ħerzegovina dwar ċerti aspetti tas-servizzi tal-ajru (minn hawn ’il quddiem imsejjaħ il-“Ftehim”) f’konformità mal-mekkaniżmi u d-direttivi fl-Anness għad-Deċiżjoni tal-Kunsill li tawtorizza lill-Kummissjoni biex tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (3)

               Dan il-ftehim ġie ffirmat f’isem il-Komunità fil-5 ta’ Mejju 2006 suġġett għall-konklużjoni possibbli tiegħu f’data aktar tard, f’konformità mad-Deċiżjoni tal-Kunsill 2006/426/KE (1).

               (4)

               Wara d-dħul fis-seħħ tat-Trattat ta’ Liżbona fl-1 ta’ Diċembru 2009, l-Unjoni Ewropea għandha tagħmel notifika lill-Bosnja-Ħerzegovina fir-rigward tal-fatt li l-Unjoni Ewropea ssostitwiet u ssuċċediet lill-Komunità Ewropea.

               (5)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn il-Komunità Ewropea u l-Bosnja-Ħerzegovina dwar ċerti aspetti tas-servizzi tal-ajru huwa b’dan approvat f’isem l-Unjoni (2).
   Artikolu 2
   Il-president tal-Kunsill huwa b’dan awtorizzat li jinnomina l-persuna li għandha s-setgħa tagħmel in-notifika prevista fl-Artikolu 8(1) tal-Ftehim u li jagħmel din in-notifika:

      “Bħala konsegwenza tad-dħul fis-seħħ tat-Trattat ta’ Liżbona fl-1 ta’ Diċembru 2009, l-Unjoni Ewropea ssostitwiet u ssuċċediet lill-Komunità Ewropea u minn dik id-data teżerċita d-drittijiet u tassumi l-obbligi kollha tal-Komunità Ewropea. Għalhekk, referenzi għall-‘Komunità Ewropea’ fit-test tal-Ftehim għandhom, fejn xieraq, jinqraw bħala ‘l-Unjoni Ewropea’.”

      Magħmul fil-Lussemburgu, l-24 ta’ Ġunju 2010.

            Għall-Kunsill

            Il-President

         J. BLANCO LÓPEZ

      (1)  ĠU L 169, 22.6.2006, p. 47.

      (2)  Il-Ftehim bejn il-Komunità Ewropea u l-Bosnja-Ħerzegovina dwar ċerti aspetti tas-servizzi tal-ajru ġie ppubblikat fil-ĠU L 169, 22.6.2006, p. 48 flimkien mad-deċiżjoni dwar l-iffirmar.


title: Id-Deċiżjoni tal-Kunsill tat-8 ta' Ġunju 1993 li jemenda d-Deċiżjoni tal-Kunsill 88/59/KEFA, KEE, Euratom li jistbbilixxi Qorti tal-Prima Istanza tal-Komunitajiet Ewropej

text:
Avviż Legali Importanti

|

31993D0350

Official Journal L 144 , 16/06/1993 P. 0021 - 0022 Finnish special edition: Chapter 1 Volume 3 P. 0021  Swedish special edition: Chapter 1 Volume 3 P. 0021

		Id-Deċiżjoni tal-Kunsilltat-8 ta' Ġunju 1993li jemenda d-Deċiżjoni tal-Kunsill 88/59/KEFA, KEE, Euratom li jistbbilixxi Qorti tal-Prima Istanza tal-Komunitajiet Ewropej(93/350/Euratom, KEFA, KEE)IL-KUNSILL TAL-KOMUNITAJIET EWROPEJ,Wara li kkunsidra it-Trattat li jistabbilixxi il-Komunità Ewropea tal-Faħam u l-Azzar, u b'mod partikolari l-Artikolu 32d tiegħu,Wara li kkunsidra it-Trattat li jistabbilixxi l-Komunità Ekonomika Ewropea, u b'mod partikolari l-Artikolu 168a tiegħu,Wara li kkunsidra it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 140a tiegħu,Wara li kkunsidra il-Protokoll dwar l-Istatut tal-Qorti tal-Ġustizzja tal-Komunità Ewropea tal-Faħam u l-Azzar, iffirmat f'Pariġi nhar it-18 ta' April 1951,Wara li kkunsidra it-talba mill-Qorti tal-Ġustizzja,Wara li kkunsidra l-opinjoni tal-Kummissjoni,Wara li kkunsidra l-opinjoni tal-Parlament Ewropew [1];billi ż-żieda tal-Qorti tal-Prim' Istanza mal-Qorti tal-Ġustizzja bid-Deċiżjoni 88/591/KEFA,KEE u Eruatom [2] hi intiża sabiex, billi tiġi stabbilita Qorti oħra, b'mod partikolari fejn jidħlu azzjonijiet li jeħtieġu eżami mill-viċin tal-fatti komplessi, sabiex tittejjeb il-protezzjoni ġuridika tal-interessi ta' l-individwi u sabiex tinżamm il-kwalità u l-effikaċità ta' reviżjoni ġudizzjarja fl-ordni legali tal-Komunità, billi tippermetti lill-Qorti tal-Ġustizzja tikkonċentra l-attivitajiet tagħha fuq il-kompitu fondamentali li tassigura l-interpretazzjoni uniformi tal-Liġi tal-Kommunità;billi, bil-għan li jintlaħqu l-istess funzjonijiet, ikun xieraq, wara li tiġI kkunsidrata esperjenza li diġa hemm fil-qasam tat-tkabbir tal-ġurisdizzjoni trasferita fil-Qorti tal-Prima Istanza li tisma' u tiddeċiedi, fl-ewwel Istanza ċertu klassi ta' azzjonijiet jew proċeduri magħmula minn persuni naturali u ġuridiċi;billi Deċiżjoni 88/591/KEFA, KEE, Euratom għandha, bħala konsegwenza, tkun emendata,IDDEĊIEDA DAN LI ĠEJ:Artikolu 1Deċiżjoni 88/591/KEFA, EEC, Euratom hi b'dan emedata kif ġej:1. L-Artikolu 3(1) għandu jiġi sostitwit b'dan il ġej:"Il-Qorti ta' Prim' Istanza għandha teżerċita fl-ewwel istanza l-ġurisdizzjoni mogħtija lill-Qrorti tal-Ġustizzja mit-Trattati li jistabbilixxu l-Komunitajiet u fl-atti adottati fl-implimentazzjoni tagħhom, bla ħsara fejn hemm miktub xort' oħra f'att li jistabbilixxi korp regolat mill-liġi tal-Komunità:(a) fil-kwistjonijiet kif imsemmija fl-Artikolu 179 tat-Trattat tal-KEE u l-Artikolu 152 tat-Trattat tal-EAEC;(b) f'azzjonijiet magħmula minn persuni naturali jew ġuridiċi skond it-tieni paragrafu ta' l-Artikolu 33, l-Artikolu 35, l-ewwel u t-tieni paragrafi ta' l-Artikolu 40 u l-Artikolu 42 tat-Trattat tal-ECSC;(ċ) f'azzjonijiet magħmula minn persuni naturali jew ġuridiċi skond it-tieni paragrafu ta' l-Artikolu 173, it-tielet paragrafu ta' l-Artikolu 175 u l-Artikoli 178 u 181 tat-trattat tal-KEE;(d) f'azzjonijiet magħmula minn persuni naturali jew ġuridiċi skond it-tieni paragrafu ta' l-Artikolu 146, it-tielet paragrafu ta' l-Artikolu 148 u l-Artikoli 151 u 153 tat-Trattat tal-EAEC.";2. paragrafi 2 u 3 ta' l-Artikolu 3 huma b'dan imħassrin;3. l-Artikolu 4 għandu jkun sostiwit b'dan li ġej:"Artikolu 4Salv kif provdut hawnhekk iżjed 'il quddiem, l-Artikoli 34, 36, 39, 44 u 92 tat-Trattat tal-KEFA, l-Artikoli 172, 174, 176, 184 sa 187 u 192 tat-Trattat tal-KEE u l-Artikoli 49, 83, 144b, 147, 149, 156 sa 159 u 164 tat-Trattat tal-Euratom għandhom jgħoddu għall-Qorti tal-Prim' Istanza."Artikolu 2"B' deroga mill-Artikolu 44 tat-Trattat, deċiżjonijiet tal-Qorti ta' Prim' Istanza li jiddikjaraw li deċiżjoni ġenerali jew opinjoni ġenerali hi mingħajr effett għandha tiġi fis-seħħ biss mid-data ta' meta jagħlaq il-perjodu msemmi fl-ewwel paragrafu ta' l-Artikolu 49 ta' l-Istatut, jew jekk ikun sar appell f'dan il-perjodu, mid-data ta' meta l-appell ikun ġie miċħud, mingħajr l-ebda preġudizzju, madanakollu, lejn id-dritt li parti għandu li japplika lill-Qorti tal-Ġustizzja skond it-tieni u t-tielet paragrafi ta' l-Artikolu 39 tat-Trattat, għas-sospensjoni ta' l-effetti ta' xi att li jkun ġie ddikjarat mingħajr effett jew għall-preskrizzjoni ta' xi miżura."Artikolu 3Din id-deċiżjoni għandha tiġi fis-seħħ fl-ewwel jum tat-tieni xahar wara l-pubblikazzjoni fil-Ġurnal Uffiċjali tal-Komunitajiet Ewropej; madankollu, fl-azzjonijiet li jkunu saru minn persuni naturali jew ġuridiċi skond it-tieni paragrafu ta' l-Artikolu 33, l-Artikolu 35u l-ewwel u t-tieni paragraffi ta' l-Artikolu 40 tat-trattat tal-KEFA li jikkonċernaw atti li huma relatati ma' l-applikazzjoni ta' l-Artikolu 74 tat-Trattat fuq atti magħmula minn persuni naturali jew ġuridiċi skond it-tieni paragrafu ta' l-Artikolu 173, it-tielet paragrafu ta' l-Artikolu 175 u l-Artikolu 178 tat-Trattat tal-KEE u li hu relatat mal-miżuri li jipproteġu l-kummerċ fl-iskop ta' l-Artikolu 113 ta' l-istess Trattat f'każ ta' dumping jew sussidji, id-data tad-dħul ta' din id-Deċiżjoni għanda tiġi differita għal data li l-Kunsill, b'mod unanimu jkun iffissa.Id-dispożizzjonijiet relatati ma' atti magħmula taħt l-Artikolu 42 tat-Trattat tal-ECSC, l-Artikolu 181 tat-Trattat tal KEE jew l-Artikolu 153 tat-Trattat tal-EAEC għandhom japplikaw biss għal kuntratti li ġew konklużi wara d-data tad-dħul ta' din id-Deċiżjoni.Artikolu 4Il-Każijiet li jaqgħu taħt l-iskop ta' l-Artikolu3 tad-Deċiżjoni nru. 88/591/KEFA, KEE, Euratom, kif emendati b'din id-Deċiżjoni, u li l-Qorti tkun ħadet konjizzjoni tagħhom fid-data ta' meta din id-Deċiżjoni tkun daħlet fis-seħħ imma li r-rapport preliminari skond l-Artikolu 44(1) tar-Regoli ta' Proċedura tal-Qorti tal-Ġustizzja ma jkun x għadu ingħatalha, għandhom jiġu mogħtija lill-Qorti tal-Prim' Istanza.Magħmula fil-Lussemburgu, fit-8 ta' Ġunju 1993.Għall-KunsillIl-PresidentN. Helveg Petersen[1] ĠU C 241, tal-21.9.1992, p. 1.[2] ĠU No L 319, tal-25.11.1988, p. 1. Verżjoni kkoreġuta ppublikata fil-ĠU C 215, tal-21.8.1989, p. 1.--------------------------------------------------